# Теологийн үндсэн ойлголтууд – Модуль Арав – Теологи дахь эрх мэдэл

# Хэлэлцүүлгийн асуултууд

1. Энэ хичээлээс сурсан хамгийн чухал зүйл тань юу байсан бэ? Эсвэл танд энэ хичээлээс сайн ойлгоогүй зүйл байна уу?
2. Бичээс болон сүмийн эрх мэдлийн талаарх дундад зууны үеийн үзэл нь ямар нөлөө үзүүлсэн бэ?
3. Бичээсийн онгод, утга санаа болон ойлгомжгүй байдал дахь Бичээсийн эрх мэдлийн талаар эхэн үеийн Протестантууд ямар байр суурь баримталж байсныг тайлбарлана уу.
4. Орчин үеийн Протестантууд өнгөрсөн болон орчин үеийн сүмийн эрх мэдлийн талаар ямар ойлголттой байдгийг тайлбарлана уу.
5. Анхны сүмийн эцгүүдийн бичвэрүүд сүмийн түүхийн туршид нөлөөлсөөр ирсэн байдаг. Тэгвэл энэ сайн байсан уу? Эсвэл муу байсан уу? Орчин үеийн теологи нь эдгээр өнгөрсөн үеийн үзэл баримтлалуудаас салах ёстой юу? Эсвэл бидний өмнө алхсан эдгээр хүмүүсийн мэргэн ухаанд голчлон түшиглэх учиртай юу?
6. Бичээсийн тэнгэрлэг ба хүмүүн гарал үүслийн хооронд тэнцвэртэй хандаж байх нь яагаад чухал вэ?
7. Орчин үеийн сүмд “үргэлж шинэчлэгдэж байх” зарчмыг ажиглаж болох ямар бодит арга замууд байдаг вэ? Танай чуулганд шинэчлэгдэх шаардлагатай ямар талбарууд байна вэ?
8. Бичээсийн тодорхойгүй хэсгүүдийн талаарх итгэл үнэмшлийн түвшин ба нэн чухал зүйлсийг тодорхойлоход тань Тодорхой байдлын Конусын загвар танд хэрхэн тусалдаг вэ?
9. Уламжлалыг хэт баримтлах болон зөвхөн Библийг чухалчлах нь ямар аюул дагуулдаг вэ? Өнөөгийн сүмүүдээс та эдгээр хэт туйлширсан үзлүүдийг олж харж байсан уу?
10. Энэхүү хичээлээр “Хэт туйлширсан” үзэл баримтлалуудаас хэд хэдийг нь авч үзсэн. Таны теологид эдгээр хэт туйлширсан үзлүүдээс ажиглагддаг уу? Яг аль ажиглагддаг вэ? Илүү хариуцлагатай үзэл хараатай болохын тулд та ямар алхам хийж болох вэ?

**ДҮГНЭЛТ- ОРЧИН ЦАГИЙН ПРОТЕСТАНТ ЭРХ МЭДЭЛ**: Эхэн үеийн Протестантууд өнгөрсөн цаг үед Ариун Сүнс сүм чуулгануудад олон зүйл зааж өгсөн гэдгийг мэддэг байсан. Тэд сүмийн эцгүүдийн онол сургаал, итгэлийн тунхгууд болон урт удаан түүхтэй уламжлалуудыг зохистойгоор хүндэтгэн дагаж, өөрсдийн үйл хэргийг үнэлж дүгнэх арга хэрэгсэл болгодог байв. Ингэхдээ тэд мөн Бичээс нь сүмийн энэхүү өмнөх үеийн сургаал номлолоос дээгүүр эрх мэдэлтэй гэдгийг ч хүлээн зөвшөөрч, тэнцвэртэй байдлыг хадгалдаг байсан. Бид Бичээсийн талаарх өөрсдөд маань буй одоогийн ойлголтоо Бичээсийн өөрийнх нь жинхэнэ утга санаатай хольж хутгаж болохгүй. Сүм чуулган нь өөрсдийн итгэл, тунхаг, сургаал ба үйлсээ Бичээсийн гэрэлд ямагт шалгаж, шинэчлэгдсээр байх учиртай.

**КЭЙС СУДЛАЛ:** Рев. Доносо Бичээсийн үнэнийг үнэн зөвөөр ойлгодог цорын ганц сүм бол тэдний сүм гэдэг ойлголтыг сүмийнхээ хүмүүст төрүүлсэн байжээ. Мөн бусад сүмийн хүмүүсээс өөрсдийгөө илүү дээр гэж ойлгуулан, бусдаас зайгаа барих болжээ. Рев. Доносо мөн сургаал заахдаа бусдыг гутаасан үгсийг ч хэлдэг байв. Түүний сүмийн гишүүд өөрсдөө үнэнийг мэднэ гэж бардамнадаг болов. Түүний сүмийн ихэнх хүмүүс бусад сүмийн хүмүүсийг аврагдаагүй гэж боддог байлаа. Рев. Доносо бусад сүмийн пасторуудтай огт уулздаггүй бөгөөд гишүүд нь ч өөр сүмийн хүмүүстэй огт нөхөрлөдөггүй байжээ.

**Тунгаан бодох асуултууд**

1. Та теологийн өөр уламжлалтай Христитгэгчдээс харилцаагаа тасалбал Бичээсийн үнэн болон Бичээсийн талаарх өөрийн ойлголтоо ялгаж салгахад танд ямар хүндрэл учрах вэ?
2. Танай сүм эсвэл пастор тань теологийн өөр уламжлалтай сүмийн итгэгчидтэй харилцаа холбоотой байдаг уу? Тийм бол яагаад? Үгүй бол яагаад? Та сайн мэдэхгүй бол пастораасаа асуугаарай. Та өөрөө пастор бол энэ асуултад хариулж чадах нь лавтай.
3. Та өөрөө теологийн өөр уламжлалтай Христитгэгчидтэй харилцаа холбоотой байдаг уу? Хэрэв тийм бол теологийн асуудлуудын талаар хэрхэн ойлголцдог болохоо тодорхойлно уу? Хамтдаа ярилцаарай.
	1. Найрсаг, гэхдээ гүн гүнзгий биш.
	2. Гүн гүнзгий, гэхдээ өөр өөрийн байр суурийг хамгаалдаг.
	3. Суралцах хандлагатай.
	4. Өөр уламжлалтай Христитгэгчидтэй харилцдаггүй.
	5. Бусад: Тайлбарлах.

**Хэрэгжүүлэх даалгавар**

Бичээсийн тухай болон Бичээсийн талаарх өөрийн ойлголтоо хооронд нь ялгаж салгаж ойлгоход дараах зүйлс тус болно:

* Теологийн өөр уламжлалтай Христ итгэлийн номуудыг уншиж, тэдний үзэл бодлыг Бичээсийн дагуу шалгаж үзэх. Тэдний үзэл бодол зөв байх шалтгаан байна уу?
* Христэд итгэдэггүй хүмүүсийн Христитгэлийн талаарх шүүмжүүдийг уншиж тэдний үзэл бодлыг мөн Бичээсийн дагуу нягтал. Тэдний ямар нэгэн зөв байх үндэс шалтгаан байна уу?
* Теологийн өөр уламжлалтай Христитгэгчидтэй харилцаж, Бичээст захирагдан, тэднээс суралцах хандлагатай байгаарай.
* Өөр соёл нийгмийн Христитгэгчидтэй харилцаж Бичээст захирагдан, тэднээс суралцах хандлагатай байгаарай.